absorpsjonsapparat
Store norske leksikon,Realfag,Kjemi,Kjemiteknikk
Absorpsjonsapparat, felles betegnelse på absorpsjonstank og absorpsjonstårn hvor en eller flere komponenter i en gassblanding tas opp i en væske.
Industrielle eksempler på bruk av absorpsjonstårn er absorpsjon av nitrogenoksid i vann ved produksjon av salpetersyre, fjerning av svoveldioksid fra sure avløpgasser ved vask med aminløsninger, og tørking av naturgass ved at man absorberer vanndampen i tørr etylenglykol. Absorpsjon av ammoniakk i vann inngår i kjøleprosessen for kjøleskap, med propan som energikilde.Et område i vekst er vasking med visse aminløsninger i absorpsjonstårn for å fjerne karbondioksid fra forbrenningsgasser eller fra karbondioksidrike naturgasser. Dette er for eksempel aktuelt i forbindelse med bygging av forurensningsfrie gasskraftverk. Les mer i Store norske leksikon gassvasker gassrensing